**Мурат Хотаў** (нар. 2 чэрвеня 1987) — расійскі футбаліст, паўабаронца смаленскага «Дняпра».

Клубная кар’ера
---------------

Выхаванец смаленскага футбола, гуляў за мясцовы «Смаленск» (пазней перайменаваны ў «Дняпро»), іншыя клубы ніжэйшых расійскіх ліг. У сезоне 2011/12 у складзе «Петратрэста» перамог у Другой лізе і трапіў у ФНЛ.

У лютым 2013 года перайшоў у наваполацкі «Нафтан». Хутка замацаваўся ў асноўным складзе на пазіцыі флангавага (звычайна правага) паўабаронцы. Свой першы гол за «Нафтан», аднак, забіў толькі 2 лістапада 2013 года ў браму брэсцкага «Дынама».

У сезоне 2014 застаўся асноўным правым паўабаронцам навапалачан. 26 верасня 2014 года адзначыўся голам, які дапамог «Нафтану» згуляць унічыю (2:2) з БАТЭ. У лютым 2015 года на адзін сезон падоўжыў кантракт з «Нафтанам». Сезон 2015 пачынаў правым паўабаронцам, а з лета перайшоў на пазіцыю левага абаронцы.

У снежні 2015 года стала вядома, што Мурат не будзе выступаць у «Нафтане» ў сезоне 2016. У лютым 2016 года прыбыў на прагляд у «Віцебск», але не падышоў і пазней апынуўся ў складзе магілёўскага «Дняпра», з якім у красавіку падпісаў кантракт. Галоўны трэнер магілёўчан Аляксандр Сяднёў пачаў выкарыстоўваць Хотава на пазіцыі атакуючага паўабаронцы, у выніку Мурат з 19 галамі стаў найлепшым бамбардзірам Першай лігі і дапамог камандзе вярнуцца ў элітны дывізіён.

У пачатку 2017 года спрабаваў працаўладкаваца ў Расіі, але ў выніку ў лютым падоўжыў кантракт з магіляўчанамі. Працягваў трывала выступаць у аснове, у першай палове сезона 2017 адзначыўся чатырма галамі. У ліпені 2017 года «Дняпро» па пагадненні бакоў разарваў кантракт з паўабаронцам.

Неўзабаве пасля зыходу з магілёўскага клуба далучыўся да «Слуцка» і падпісаў кантракт. Хутка замацаваўся ў аснове случан, аднак у кастрычніку атрымаў траўму, вярнуўся на поле ў лістападзе. Сезон 2018 пачынаў у стартавым складзе, пазней стаў выхадзіць на замену, з верасня вярнуў месца ў старце. У снежні 2018 года падоўжыў кантракт са «Слуцкам». Пачыаў сезон 2019 у запасе, з красавіка стаў выхадзіць у стартавым складзе, аднак у чэрвені атрымаў траўму, з-за якой выбыў да канца сезона. У снежні 2019 года па пагадненні бакоў разарваў кантракт са «Слуцкам».

У лютым 2020 года стаў іграком «Гомеля». З-за траўм мала выхадзіў на поле, звычайны з’яўляючыся на замену ў канцы матча. У студзені 2021 года стала вядома, што паўабронца па заканчэнні кантракт пакінуў гомельскі клуб.

У лютым 2021 года падпісаў кантракт з магілёўскім «Дняпром». Пакінуў клуб у студзені 2022 года.

У маі 2022 года папоўніў склад адроджанага смаленскага «Дняпра», які стаў выступаць у чэмпіянаце Смаленскай вобласці.

Дасягненні
----------

* Расія Пераможца Другога дывізіёна чэмпіянату Расіі: 2011/2012 (зона Захад)
* Беларусь Найлепшы бамбардзір Першай лігі чэмпіянату Беларусі: 2016 (19 галоў)

Зноскі
------

1. ↑  Murat Khotov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Валерий Стрипейкис: "Хотов? Пусть дальше ходит по полю пешком, главное, что забивает нужные для команды мячи"
3. ↑  Гунчак, Зюлев, Сучков, Хотов, Шкабара и Демидович продлили соглашения с "Нафтаном"
4. ↑  Футбол. Валерий Стрипейкис: не будет Карповича, Хотова, Космынина, Хаткевича. В "Нафтане" осталась одна молодежь и Довгялло
5. ↑  Хотов на просмотре в "Витебске", со Шляковым контракт решено не заключать
6. ↑  Хотов и Артем Сокол перешли в могилевский «Днепр»
7. ↑  Павлов и Довгялло стали игроками "Днепра". Зыль и Хотов продлили контракты с клубом
8. ↑  Хотов и Чумак покинули "Днепр"
9. ↑  Мурат Хотов стал игроком "Слуцка"
10. ↑  Не игравший с января 2017 года Бамба вернулся в "Слуцк", восемь игроков продлили контракты с клубом
11. ↑  "Слуцк" расстался с Хотовым и Тимошенко
12. ↑  Хотов сменил "Слуцк" на "Гомель"
13. ↑  Каплунов, Луцевич, Трояков и хотов покинули "Гомель"
14. ↑  Мурат Хотов вернулся в могилевский "Днепр" **(нявызн.)**(недаступная спасылка). Архівавана з першакрыніцы 17 мая 2022. Праверана 26 лютага 2021.
15. ↑  Хотов, Федянин и Ясинский покинули "Днепр"

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · playmarkerstats.com (ігрок) · Transfermarkt (ігрок) · worldfootball.net (ігрок) · Прэсбол · РПЛ (ігрок) |